[ca] Introducció. En les darreres dècades s'ha produït un increment considerable de les persones afectades per demència i, en aquest context, la intervenció clínica és cabdal per endarrerir la progressió de la malaltia, afavorir la millora simptomatològica i fomentar el màxim nivell de benestar per al pacient. La musicoteràpia neurològica és una disciplina relativament recent, estructurada, rigorosa, i compta amb bases teòriques sòlides establertes des de la investigació en neurociència. S'aplica en alguns trastorns dins el camp de la neurologia, tanmateix, encara hi ha molt pocs estudis publicats sobre els efectes de la musicoteràpia neurològica en les persones amb demència tot i apuntar resultats positius. Això suposa que encara no hi ha suficient evidència científica sobre els efectes neuropsicològics d'aquesta intervenció i esdevé necessari incrementar la recerca en aquest àmbit. Objectius. Adaptar i validar l'escala Music in Dementia Assessment Scales a la llengua espanyola, així com estudiar els efectes neuropsicològics, emocionals, conductuals i en la qualitat de vida de l'aplicació de musicoteràpia neurològica en persones afectades de demència en diferents estadis evolutius. Mètode. Aquesta tesi doctoral consta de tres estudis empírics. L'estudi 1 consisteix en l'adaptació i validació psicomètrica de l'escala Music in Dementia Scale (MiDAS) a la llengua espanyola, en una mostra de 80 participants amb demència lleu, moderada i greu. L'estudi 2 avalua els efectes de l'aplicació de musicoteràpia neurològica en la cognició global, diferents dominis cognitius, l'estat d'ànim, la simptomatologia conductual i la qualitat de vida, en una mostra de 86 participants amb demència lleu i moderada. L'estudi 3 avalua els efectes de la musicoteràpia neurològica en la cognició global, l'estat d'ànim, la simptomatologia conductual i la qualitat de vida, en una mostra de 30 participants amb demència greu. Resultats: L'estudi 1 mostra que l'adaptació de l'escala MiDAS a la llengua espanyola compta amb propietats psicomètriques favorables, com una consistència interna alta, tot i que alguns resultats mostren limitacions, com la validesa de constructe. L'estudi 2 mostra una millora significativa de la cognició global, de l'atenció, la velocitat de processament, la fluència semàntica, la memòria semàntica, la memòria episòdica i la memòria autobiogràfica, així com de l'estat d'ànim, la simptomatologia conductual i la qualitat de vida, en els participants del grup d'intervenció. L'estudi 3 mostra un manteniment de la cognició global i una millora significativa en l'estat d'ànim, la simptomatologia conductual i la qualitat de vida en els participants. Conclusions: L'adaptació i validació en llengua espanyola de l'escala MiDAS presenta propietats psicomètriques favorables que permeten la seva aplicació a la població espanyola, constituint una aportació important en l'àmbit de musicoteràpia i demència, degut a la manca d'instruments existent en aquest camp. La intervenció de musicoteràpia neurològica aporta beneficis en la cognició global i en dominis cognitius específics en fases lleus i moderades de la demència, així com beneficis emocionals, conductuals i de qualitat de vida durant tot el procés evolutiu de la demència. Per tant, a partir dels resultats obtinguts en aquesta tesi doctoral, es pot concloure que la musicoteràpia neurològica és una intervenció eficaç i recomanable per tal d'afavorir el rendiment cognitiu, el benestar emocional i la qualitat de vida en les persones amb demència.

[en] Introduction. In recent decades there has been a considerable increase in the number of people affected by dementia, and, in this context, clinical intervention is essential to delay the progression of the disease, favour improvements in symptomatology and foster the highest level of well-being for the patient. Neurologic music therapy is a relatively recent, structured, and rigorous discipline, which boasts solid theoretical bases established from research in neuroscience. Although it is applied to some disorders in the field of neurology, there are still very few published studies on the effects of neurologic music therapy in people with dementia, despite the positive results. This means that there is not yet sufficient scientific evidence on the neuropsychological effects of this intervention and that it is necessary to increase research in this area. Objectives. To adapt and validate the Music in Dementia Assessment Scales in the Spanish language, as well as to study the neuropsychological, emotional, behavioral, and quality of life effects of the application of neurologic music therapy in people affected by dementia at different stages of its progression. Method. This doctoral thesis consists of three empirical studies. Study 1 consists of the adaptation and psychometric validation of the Music in Dementia Scale (MiDAS) in the Spanish language in a sample of 80 participants with mild, moderate, and severe dementia. Study 2 evaluates the effects of the application of neurologic music therapy on global cognition, different cognitive domains, mood, behavioral symptomatology, and quality of life in a sample of 86 participants with mild and moderate dementia. Study 3 evaluates the effects of neurologic music therapy on global cognition, mood, behavioral symptomatology, and quality of life in a sample of 30 participants with severe dementia. Results: Study 1 shows that the adaptation of the MiDAS scale to the Spanish language has favorable psychometric properties, such as high internal consistency, although some results also show certain limitations, such as construct validity. Study 2 shows a significant improvement in participants in the intervention group, in global cognition, attention, processing speed, semantic fluency, semantic memory, episodic memory and autobiographical memory, as well as in mood, behavioral symptomatology and quality of life. Study 3 shows that global cognition is maintained while a significant improvement in mood, behavioral symptomatology, and quality of life in participants is observed. Conclusions: The adaptation and validation of the MiDAS scale in the Spanish language presents favorable psychometric properties which allow its application to the Spanish population, constituting an important contribution to the field of music therapy and dementia, due to the lack of existing instruments in this area. Neurologic music therapy intervention provides benefits in global cognition and specific cognitive domains in mild and moderate stages of dementia, as well as improving emotional, behavioral, and quality of life aspects throughout the different stages of the condition. Therefore, from the results obtained in this doctoral thesis, it can be concluded that neurologic music therapy is an effective and recommendable intervention to foster cognitive performance, emotional well-being, and quality of life in people suffering from dementia.